《贺新郎》
清代·沈谦

雪满亭阜路。正西窗、小梅数蕊，冲寒欲吐。独酌无聊人也醉，一霎天低日暮。

蓦地把兰灯偷炷。睡鸭浓香熏素被，命如丝、怎把长宵度。

帘外冷，叫鹦鹉。

旧游零落凭谁诉。忆池亭、疏莲摇瞑，断虹截雨。钗坠桃笙呼不起，暗里冰肌亲拊。

奈天样红墙间阻。错是他年真错了，便六州、聚铁应难铸。

眸炯炯，听街鼓。

作者简介：（1620—1670）明末清初浙江仁和人，字去矜，号东江子。明诸生。少颖慧，六岁能辨四声。长益笃学，尤好为诗古文。崇祯末，为西泠十子之一。入清，以医为业。有《东江集钞》、《杂说》等。